ગોળ એશિયાના અમુક ભાગોમાં, આફ્રિકા અને લેટિન અમેરિકામાં વિવિધ નામથી ઓળખવામાં આવે છે. તેને શેરડીમાંથી મેળવવામાં આવે છે અને જેમાં ઊંચા પ્રમાણમાં ગળપણ, ગ્લુકોઝ અને ફ્ર્કટોસ હોય તેવી વનસ્પતિ તથા છોડમાંથી પણ મેળવવામાં આવે છે. પરંતુ આપણે સહુ જાણીએ છીએ કે સફેદ ખાંડ પણ શેરડીમાંથી જ મેળવાય છે. તો પછી ગોળમાં એવું શું છે જે ખાંડમાં નથી? ગોળની વિશિષ્ટતા તેને બનાવવાની પ્રક્રિયામાં છે! તેમાં શેરડીના રસ અથવા માવાને સીધેસીધો ઉકાળવામાં આવે છે અને તેની વચ્ચે બીજી કોઈ પ્રક્રિયા થતી નથી.